Source: https://precedens.mandiner.hu/cikk/20190523_neil_gorsuch_ket_ev_alatt_a_legfelsobb_birosag_meghatarozo_alakjava_notte_ki_magat
Timestamp: 2019-06-24 18:34:45+00:00

Document:
Neil Gorsuch két év alatt a Legfelsőbb Bíróság meghatározó alakjává nőtte ki magát | Mandiner.precedens
Az értékelések szerint alapvetően drámamentes évet zárt az Egyesült Államok Legfelsőbb Bírósága. Áttekintve azonban a bírák tevékenységét, megállapítható, hogy a második hivatali évét záró Neil Gorsuch kezd a testület meghatározó tagjává válni. A Donald Trump által elsőként kinevezett főbíró az elmúlt hónapokban több alkalommal is felhívta magára figyelmet, hol korábbi precedensek vitatásával, hol pedig a Kongresszus vitás kérdések megoldására való ösztökélésével.
Ugyancsak határozott álláspontot fogalmazott meg néhány hónapja, amikor egy civil szervezet egy első világháborús emlékmű közterületen álló keresztjének eltávolítását kérte az állam alkotmányban rögzített világnézeti semlegességére hivatkozva. Gorsuch ekkor például arról értekezett, hogy a vallásszabadságot garantáló törvények nem arra szolgálnak, hogy sértett emberek igényeit kielégítsék.
A Legfelsőbb Bíróság tevékenységét figyelő újságírók közül többen megjegyezték, hogy Gorsuch egészen baráti kapcsolatot alakított ki a még Barack Obama elnöksége idején kinevezett Sonia Sotomayorral. A tárgyalóterem közönségéből is nevetést váltott ki például az a jelenet, amikor Sotomayor azzal szemléltette a különbséget egy rablás és egy erőszakos bűncselekmény fogalma között, hogy belecsípett a mellette ülő Gorsuch karjába.
Az elemzések szerint ideológiai téren Gorsuch leginkább a bíróság legrégebb óta hivatalban lévő tagjához, Clarence Thomashoz áll a legközelebb. Míg azonban Thomas nevezetes arról, hogy csak nagyon ritkán szólal fel a meghallgatások során, Gorsuch nagyon is aktív és hangos szereplője a Legfelsőbb Bíróság üléseinek.
Szóbeli aktivitás terén mindazonáltal a Bíróság „liberális” tagjai – így például a már említett Sotomayor vagy éppen a korelnöknek számító Ruth Bader Ginsburg – viszik a prímet. Elemzések szerint ennek hátterében az állhat, hogy a Brett Kavanaugh tavalyi kinevezését követően már egyértelműen „kisebbsége szorult,” liberális nézeteket valló bírák leginkább a meghallgatások során feltett kérdéseikkel és szóbeli megnyilatkozásaikkal tudják befolyásolni a Legfelsőbb Bíróság munkájának irányait.
Washington Times Alex Swoyer: Justice Neil Gorsuch makes waves during second term on Supreme Court
külföld, főbíró, Legfelsőbb Bíróság, jog, Egyesült Államok, Donald Trump, Neil Gorsuch, Precedens, Clarence Thomas.
A bejegyzés trackback címe: https://precedens.mandiner.hu/trackback/141466

References: Bíróság 
 Bíróság 
 bíróság 
 Bíróság 
 Bíróság 
 Bíróság